Id-Direttiva tal-Kummissjoni 2003/62/KE
ta' l-20 ta' Ġunju 2003
temenda d-Direttivi tal-Kunsill 86/362/KEE u 90/642/KEE dwar il-livelli massimi ta' residwi għal hexaconazole, clofentezine, myclobutanyl u prochloraz
(Test b'relevanza għall-FEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 90/642/KEE tas-27 ta' Novembru 1990 fuq l-iffissar tal-livelli massimi ta' residwi tal-pestiċidi li jinsabu fuq u fil-prodotti li joriġinaw mill-pjanti, inkluż frott u ħaxix [1], kif l-aħħar emendat mir-Regolament (KE) Nru 806/2003 [2], u partikolarment l-Artikolu 7 tiegħu,
Wara li kkunsidrat d-Direttiva tal-Kunsill 86/362/KEE tal-24 ta' Lulju 1986 fuq l-iffissar tal-livelli massimi ta' residwi tal-pestiċidi fuq u fiċ-ċereali [3], kif emendat l-aħħar bir-Regolament (KE) Nru 807/2003 [4], u partikolarment l-Artikolu 10 tiegħu,
Billi:
(1) Id-Direttiva tal-Kummissjoni 2002/79/KE [5] iffissat livelli massimi ta' residwi (MRLs) in konnessjoni ma ċertu taħlit ta' pestiċidju/ikel.
(2) Wara l-pubblikazzjoni tad-Direttiva 2002/79/KE, il-Kummissjoni rċeviet talbiet, sostnuti minn iktar data, biex tirrevedi l-livelli fejn l-MRLs ta' ċertu taħlit ta' pestiċidju/ikel ma kinux iffissati skond id-Direttiva 2002/79/KE. L-applikazzjonijiet u d-data kienu reveduti, u għal ċertu taħlit, id-data kienet suffiċjenti biex ikun iġġustifikat l-iffissar ta' MRL 'il fuq mil-limitu l-aktar baxx tad-determinazzjoni analitika.
(3) L-esposizzjoni akuta għal dawn il-pestiċidji matul l-ħajja tal-konsumaturi permezz ta' prodotti ta' l-ikel li jistgħu jikkontjenu residwi ta' dawn il-pestiċidji li jirriżultaw mill-użu tagħhom fil-protezzjoni għall-pjanti u, fejn ikun applikabbli, f'mediċina veterinarja kienet stmata u valutata skond il-proċeduri u l-prattika segwita fil-Komunità Ewropea, ġiet kkunsidrata l-għajnuna ppublikata mill-Organizzazzjoni Dinjija tas-Saħħa [6] u kien ikkalkulat li l-livelli massimi ta' residwi ffissati f'din id-Direttiva ma jagħtux lok għal vjolazzjoni tad-dħul aċċettat ta' kuljum jew tad-dosaġġi ta' referenza akuti.
(4) L-isħab kummerċjali tal-Komunità għandhom ikunu kkonsultati dwar il-livelli mfassla f'din id-Direttiva permezz ta' l-Organizzazzjoni Dinjija tas-Saħħa u l-kummenti tagħhom fuq dawn il-livelli jkunu kkunsidrati.
(5) L-opinjonijiet tal-Kumitat Xjentifiku Għall-Pjanti, partikolarment il-pariri u r-rakkomandazzjonijiet dwar il-protezzjoni tal-konsumaturi ta' prodotti ta' l-ikel trattati bil-pestiċidji u fuq l-applikazzjoni tal-metodoloġija, imsemmija hawn fuq, mill-istat Membru relatur kienu kkunsidrati [7].
(6) Il-miżuri previsti f'din id-Direttiva huma skond l-opinjoni tal-Kumitat Permanenti dwar il-Food Chain u s-Saħħa ta' l-Annimali,
ADOTTAT DIN ID-DIRETTIVA:
Artikolu 1
Il-livelli massimi ta' residwi elenkati fl-Anness ta' din d-Direttiva għandhom jissostitwixxu dawk elenkati fl-Anness II tad-Direttiva 90/642/KEE għall-pestiċidji in kwistjoni.
Artikolu 2
Fil-parti A ta' l-Anness II tad-Direttiva 86/362/KEE il-fillieri segwenti jinbidlu:
"Residwu tal-pestiċidju | Livell massimu f'mg/kg |
Hexaconazole | 0,1 Barley u qamħ 0,02 Ċereali oħra |
Prochloraz (somma ta' prochloraz) | 1 Ross, ħafur, barley 0,5 Triticale, qamħ, segala 0,05 Ċereali oħra |
Artikolu 3
L-Istati Membri għandhom idaħħlu fis-seħħ il-liġijiet, regolamenti u disposizzjonijiet amministrattivi neċessarji minn mhux aktar tard mill-31 ta' Lulju 2003 biex tiġi mħarsa din id-Direttiva. Għandhom jgħarrfu fil-pront lill-Kummissjoni.
Dawn il-miżuri għandhom japplikaw mill-1 ta' Awissu 2003.
Artikolu 4
Meta l-Istati Membri jadottaw dawn id-disposizzjonijiet, għandhom jinkludu riferenza għal din id-Direttiva jew jiġu akkumpanjati b'din ir-riferenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu l-mod kif din ir-riferenza għandha ssir.
Artikolu 5
Din id-Direttiva għandha tidħol fis-seħħ ġurnata wara li tkun ġiet ippubblikata fil-Ġurnal Uffiċjali ta' l-Unjoni Ewropea.
Artikolu 6
Din id-Direttiva qiegħeda tiġi indirizzata lill-Istati Membri.
Magħmula fi Brussel, fl-20 ta' Ġunju 2003.